ДРУШТВО ЗА РЕОСИГУРАЊЕ

**„ДУНАВ-РЕ“ а.д.о.**

- Скупштина Друштва –

**З А П И С Н И К**

Са 106. ванредне седнице Скупштине Друштва, одржане дана 24.08.2020. године, у пословним просторијама Друштва, Београд, Кнез Михаилова бр. 6/II, у сали за састанке.

Седница је почела у 13,16 часова.

Асистент управе, Александра Анушић је информисала присутне да је листа акционара за ову седницу утврђена на основу Јединствене евиденције акционара Централног регистра, на дан 14.08.2021. године.

Седници je присуствовао пуномоћник већинског акционара: Компаније Дунав осигурање а.д.о.- 75.126 гласова - Бојан Миладиновић.

Поред наведеног пуномоћника акционара, седници су присуствовали и запослени у Друштву: Бојан Маричић, члан Извршног одбора, Зоран Суботић, Директор сектора за финансије и рачуноводство и Александра Анушић, Асистент управе.

Затим је Александра Анушић саопштила податак да од укупно 81.083 гласа, седници Скупштине присуствује представник акционара који располаже са 75.126 гласова што представља 92,6% од укупног броја гласова те да су испуњени услови за одржавање седнице и доношење пуноважних одлука.

Затим се прешло на избор председника Скупштине.

1. **Избор председника Скупштине**

У уводном излагању, Александра Анушић је истакла да свако од присутних пуномоћника акционара може да предложи кандидата за председника, а да је у досадашњој пракси за председникa Скупштине предлаган пуномоћник акционара са највећим бројем гласова.

Пошто је седници Скупштине присуствовао само пуномоћник Компаније Дунав осигурање, као представник акционара са највећим бројем гласова, тако је као једини кандидат за прeдседника Скупштине предложен Бојан Миладиновић.

Како није било пријављених за дискусију, прешло се на јавно гласање, дизањем руке, па је тако Скупштина, на основу члана 27. Статута Друштва, са 75.126 гласова „за“, без гласова „против“ и „уздржаних“, донела

О Д Л У К У

о избору председника Скупштине

1. За председника 106. ванредне седнице Скупштине Друштва бира се Бојан Миладиновић, представник акционара Компaније Дунав осигурање а.д.о.
2. Изабрани председник ће председавати 106. седницом Скупштине акционара и у име Скупштине потписати донете акте.

Након избора, председник је преузео руковођење седницом Скупштине и предложио Дневни ред за ову седницу.

Пре преласка на дневни ред, Бојан Миладиновић је констатовао, у складу са чланом 9. Пословника о раду Скупштине, да је као представник стручне службе за бројање гласова и вођење записника задужена присутна Александра Анушић.

С обзиром да није било предлога за измену и допуну предложеног Дневног реда, пуномоћници су једногласно прихватили да се на овој седници размотри следећи:

ДНЕВНИ РЕД

1. Избор председника Скупштине
2. Разматрање и усвајање Записника са 105. редовне седнице Скупштине
3. Разматрање и усвајање ванредних финансијских извештаја Друштва за период 01.01.2021. године до 30.06.2021. године
4. Предлог Одлуке о замени акција ради промене њихове номиналне вредности
5. Предлог Одлуке о избору Друштва за ревизију финансијских извештаја за 2021. годину
6. Предлог Одлуке о одређивању накнаде за обављање ревизије финансијских извештаја за 2021. годину
7. Разно
8. **Разматрање и усвајање Записника са 105. седнице Скупштине**

Пошто присутни акционар није имао примедбе на предложени текст Записника са 105. седнице Скупштине, то је на основу чл. 29. Пословника о раду, са 75.126 гласова „за“, без гласова „против“ и „уздржаних“, Скупштина донела

О Д Л У К У

1. Усваја се, без примедаба, Записник са 105. седнице Скупштине одржане дана 28.04.2021. године у тексту који је достављен у материјалу за седницу.
2. Текст усвојеног Записника чини саставни део ове Одлуке.
3. **Разматрање и усвајање ванредних финансијских извештаја Друштва за период 01.01.2021. године до 30.06.2021. године**

Известилац по овој тачки дневног реда био је Зоран Суботић који је изложио садржину ванредних финансијских извештаја за период 01.01.2021. године до 30.06.2021. године.

Он је нагласио да је усвајање ванредних финансијских извештаја неопходно због изменe и допуна Закона о осигурању. С обзиром да „Дунав Ре“ у својој власничкој структури има 4,58% друштвеног капитала, потребно је да се изврши његов пренос Републици Србији, Акционарском фонду и запосленима, на начин предвиђен изменом и допунама Закона о осигурању.

Што се тиче форме овог извештаја, истакао је да је сачињен у складу са Законом о рачуноводству, а потом је детаљније изложио Биланс стања и Биланс успеха.

Затим је на основу члана 52. став 1. тачка 8. и члана 177. Закона о осигурању ("Службени гласник РС", бр. 139/14 и 44/21) и члана 31. Статута Друштва (пречишћен текст од 23.03.2016.године), Скупштина са 75.126 гласова „за“, без гласова „против“ и „уздржаних“, донела

О Д Л У К У

о усвајању ванредних финансијских извештаја Друштва за реосигурање

"Дунав Ре“ а.д.о., за период од 01.01.2021. - 30.06.2021. године

1. Усвајају се ванредни финансијски извештаји Друштва за реосигурање "Дунав Ре" а.д.о., Београд за период 01.01.2021. до 30.06.2021. године, са оствареним приходима, расходима и резултатом пословања, и то:

|  |  |
| --- | --- |
|  | у 000 дин. |
| 1. Пословни (функционални) приходи | 1.109.014 |
| 2. Пословни (функционални) расходи | 551.774 |
| 3. **Бруто пословни резултат - добит** | **557.240** |
| 4. Приходи од инвестирања средстава осигурања | 31.190 |
| 5. Расходи по основу инвестирања средстава осигурања | 3.249 |
| 6. **Добитак из инвестиционе активности** | **27.941** |
| 7. Трошкови спровођења осигурања | 253.981 |
| 8. **Пословни резултат - добитак** | **331.200** |
| 9. Финансијски приходи | 32.629 |
| 10. Финансијски расходи | 26.315 |
| 11. Приходи од усклађивања вредности потраживања и друге имовине | 85.399 |
| 12. Расходи по основу обезвређења потраживања и друге имовине | 115.116 |
| 13. Остали приходи | 110 |
| 14. Остали расходи | 3.829 |
| 15. **Добитак из редовног пословања** | **304.078** |
| 16. Нето добитак пословања које се обуставља и др. | 0 |
| 17. Нето губитак пословања које се обуставља и др. | 209 |
| 18. **Добитак пре опорезивања** | **303.869** |
| 19. Порез на добитак | 0 |
| 20. Добитак по основу промена одложених пореских средстава и смањења одложених пореских обавеза | 0 |
| 21. Губитак по основу промена одложених пореских средстава и креирања одложених пореских обавеза | 0 |
| **НЕТО ДОБИТАК** | **303.869** |

1. Утврђује се добитак Друштва за реосигурање "Дунав Ре" а.д.о. у следећем износу:

|  |  |
| --- | --- |
|  | у 000 дин. |
| Добитак пре опорезивања | **303.869** |
| Порез на добитак | 0 |
| Губитак по основу промена одложених пореских средстава и обавеза | 0 |
| **Нето добитак за расподелу** | **303.869** |

1. Стање активе на дан 30.06.2021. године, је следеће:

|  |  |
| --- | --- |
|  | у 000 дин. |
| I. **Стална имовина - улагања** | **141.680** |
| Нематеријална улагања и софтвер | 541 |
| Некретнине, постројења и опрема | 67.139 |
| Дугорочни финансијски пласмани | 74.000 |
| Дугорочна средства | 0 |
| II. **Обртна имовина** | **10.597.800** |
| Потраживања | 2.184.856 |
| Финансијски пласмани | 3.062.938 |
| Готовина и готовински еквиваленти | 752.952 |
| Техничке резерве које падају на терет ретроцесионара | 4.561.936 |
| Остало | 35.118 |
| **УКУПНА АКТИВА** | **10.739.480** |
| III. Ванбилансна актива | 0 |

1. Структура и вредност основног капитала Друштва на дан 30.06.2021. године у динарима:

Основни капитал Друштва износи 1.538.101.800 динара и састоји се од:

* акцијског капитала у својини физичких и правних лица у висини од 1.467.602.300,00 динара;
* акцијског капитала у друштвеном власништву у висини од 70.499.500,00 динара.

Укупна вредност акцијског капитала у друштвеном власништву и вредност средстава дивиденде остварена по основу тог власништва, односно обавеза за неисплаћену дивиденду која се води у пословним књигама Друштва, на дан 30.06.2021. године износи 120.623.539,36 динара и то:

* акцијски капитал у друштвеном власништву износи 70.499.500,00 динара;
* средстава дивиденде остварена по основу тог власништва, односно обавеза за неисплаћену дивиденду која се води у пословним књигама Друштва износи 50.124.039,36 динара.

1. Стање пасиве на дан 30.06.2021. године, је следеће:

|  |  |
| --- | --- |
|  | у 000 дин. |
| I. **Капитал и резерве** | **2.192.669** |
| 1. Основни и остали капитал | 1.541.546 |
| Акцијски капитал | 1.467.602 |
| Друштвени капитал | 70.500 |
| Остали капитал | 3.444 |
| 2. Резерве | 58.308 |
| 3. Ревалоризационе резерве | 0 |
| 4. Нереализовани добици | 30.387 |
| 5. Нереализовани губици | 778 |
| 6. Нераспоређена добит | 563.206 |
| из ранијих година | 259.337 |
| текуће године | 303.869 |
| II. **Дугорочна резервисања и обавезе** | **8.546.811** |
| 1. Математичка резерва животних осигурања | 22.303 |
| 2. Резерве за изравнање ризика | 903 |
| 3. Друга дугорочна резервисања | 33.956 |
| 4. Дугорочне обавезе | 54.150 |
| 5. Краткорочне обавезе | 2.364.972 |
| ***обавезе за дивиденде друштвеног капитала*** | ***50.124*** |
| 6. Пасивна временска разграничења | 2.073.468 |
| резерве за преносне премије | 1.955.630 |
| резерве за неистекле ризике | 1.093 |
| друга пасивна временска разграничења | 116.745 |
| 7. Резервисане штете | 3.996.498 |
| 8. Одложене пореске обавезе | 561 |
| **УКУПНА ПАСИВА** | **10.739.480** |
| *III. Ванбилансна пасива* | 0 |

1. Биланс стања и биланс успеха чине саставни део ове Одлуке.
2. О спровођењу ове Одлуке стараће се Сектор за финансије и рачуноводство.
3. Ова Одлука ступа на снагу даном доношења.
4. **Предлог Одлуке о замени акција ради промене њихове номиналне вредности**

Известилац по овој тачки дневног реда био је Зоран Суботић који је образложио предлог Одлуке о замени акција ради промене њихове номиналне вредности.

Он је на почетку излагања навео да је Законом о измени и допунама закона о осигурању предвиђено да се изврши пренос друштвеног капитала друштава за осигурање код којих у прописаном року није извршена приватизација.

Како „Дунав Ре“ у својој власничкој структури има 4,58% друштвеног капитала, он ће се пренети Републици Србији, Акционарском фонду и запосленима, на начин који је утврђен Законом о осигурању.

Указао је да тренутна номинална вредност једне акције Друштва износи 18.100,00 динара, што представља мали број акција за доделу запосленима и бившим запосленима у Друштву. Како би се повећао број акција које се по основу промене власничких права на друштвеном капиталу преносе Републици Србији, Акционарском фонду и запосленима, предлог Скупштини је да се донесе Одлука којом ће се смањити номинална вредност једне акције чиме ће се постићи праведнија расподела акција.

Дакле, предлог је да се замена акција изврши на тај начин што ће постојећим акционарима уместо једне обичне акције појединачне номиналне вредности 18.100,00 динара бити додељено десет акција појединачне номиналне вредности 1.810,00 динара, при чему ће постојећи односи између акционара по основу процентуалног учешћа у капиталу остати непромењени.

По завршеном излагању Зорана Суботића, а на основу члана 248., 257., и 260, Закона о привредним друштвима (Сл. гласник РС 36/2011-3, 99/2011-14, 83/2014-15 (др. закон), 5/2015-3, 44/2018-27, 95/2018-335 и 91/2019-61), члана 12. став 1. тачка 6. Закона о тржишту капитала (Сл. гласник РС 31/2011-76, 112/2015-7, 108/2016-4 и 9/2020-38) и члана 31. Статута, Скупштина Друштва је са 75.126 гласова „за“, без гласова „против“ и „уздржаних“, донела

О Д Л У К У

о замени акција ради промене њихове номиналне вредности

Члан 1.

Вредност основног капитала Друштва за реосигурање „Дунав Ре“ а.д.о., Београд (у даљем тексту: Друштво) износи 1.538.101.800,00 динара, и чине га акцијски капитал који је подељен на 81.083 комада обичних акција, номиналне вредности од 18.100,00 и друштвени капитал који је подељен на 3.895 комада обрачунских акција номиналне вредности 18.100,00 динара.

Члан 2.

Овом Одлуком издаје се 810.830 обичних акција НОМ емисије, номиналне вредности 1.810,00 динара којима се замењује 81.083 комада обичних акција, номиналне вредности 18.100,00 динара и 38.950 комада обрачунских акција номиналне вредности 1.810,00 динара којима се замењује 3.895 комада обрачунских акција номиналне вредности 18.100,00 динара.

Члан 3.

Издавањем обичних акција НОМ емисије и обрачунских акција из претходног члана основни капитал Друштва остаје непромењен и износи 1.538.101.800,00 динара.

Члан 4.

Замена акција врши се на тај начин што ће постојећим акционарима уместо 1 (једне) обичне акције појединачне номиналне вредности 18.100,00 динара бити додељено 10 (десет) акција НОМ емисије, појединачне номиналне вредности 1.810,00 динара, при чему постојећи односи између акционара по основу процентуалног учешћа у капиталу остају непромењени.

Члан 5.

Акције НОМ емисије из члана 2. ове Одлуке издају се, преносе и евидентирају у облику електронског записа на рачуну хартија од вредности Централног регистра.

Члан 6.

Власници акција из ове Одлуке имају следећа права:

* 1. право на учешће у управљању, једна акција - један глас,

б) право на учешће у добити (дивиденду),

в) право на део стечајне односно ликвидационе масе након исплате поверилаца и

г) друга права предвиђена законом и Статутом Друштва.

Члан 7.

Акције НОМ емисије се издају без обавезе објављивања проспекта.

Акције које се издају овом Одлуком биће укључене на одговарајуће тржиште Београдске берзе а.д. Београд.

Члан 8.

Ова Одлука ступа на снагу даном доношења.

Ову Одлуку регистровати у складу са законом о регистрацији.

О б р а з л о ж е њ е

Законом о измени и допунама закона о осигурању предвиђено је да се изврши пренос друштвеног капитала друштава за осигурање код којих у прописаном року није извршена приватизација.

Друштво за реосигурање „Дунав Ре“ а.д.о., Београд у својој власничкој структури има 4,58% друштвеног капитала који ће се пренети Републици Србији, Акционарском фонду и запосленима, на начин који је утврђен Законом о осигурању.

Тренутна номинална вредност једне акције Друштва износи 18.100,00 динара, што представља мали број акција за доделу запосленима и бившим запосленима у Друштву.

Како би се повећао број акција које се по основу промене власничких права на друштвеном капиталу преносе Републици Србији, Акционарском фонду и запосленима, донета је одлука да се смањи номинална вредност једне акције чиме ће се постићи праведнија расподела акција.

1. **Предлог Одлуке о избору Друштва за ревизију финансијских извештаја за 2021. годину**

Известилац по овој тачки дневног реда био је Зоран Суботић који је изложио предлог Одлуке о избору Друштва за ревизију финансијских извештаја за 2021. годину.

Зоран Суботић је истакао да је Надзорни одбор Друштва на основу препоруке матичне Компаније утврдио предлог Одлуке за избор ревизора који је достављен Народној банци Србије на сагласност. С обзиром на добијену претходну сагласност Народне банке Србије, Скупштини Друштва је предложено да за обављање послова ревизије финансијских извештаја “Дунав Рe” а.д.о за 2021. годину, изабере душтво за ревизију „KPMG“ д.о.о. из Београда.

Потом је на основу члана 52., став 1., тачка 13. Закона о осигурању и члана 31. став 1. тачка 17. Статута Друштва за реосигурање “Дунав Ре” а.д.о. (пречишћен текст од 23.03.2016. године), a на прeдлог Надзорног одбора Друштва, Скупштина Друштва са 75.126 гласова „за“, без гласова „против“ и „уздржаних“, донела

О Д Л У К У

о избору друштва за ревизију

1. За обављање послова ревизије финансијских извештаја “Дунав Рe” а.д.о за 2021. годину, бира се друштво за ревизију „KPMG“ д.о.о. из Београда, Булевар Милутина Миланковића 1 Ј.
2. Са друштвом за ревизију из тачке 1. ове Одлуке, „Дунав Ре“ а.д.о. ће закључити уговор којим ће утврдити међусобна права и обавезе у вези са обављањем послова ревизије финансијских извештаја.
3. Ова Одлука ступа на снагу даном доношења.

О б р а з л о ж е њ е

У складу са овлашћењима из члана 44-б, Статута Друштва, Комисија за ревизију је након разматрања препоруке Компаније „Дунав осигурање“ а.д.о. и оцене стручности и независности у односу на Друштво, предложила Надзорном одбору кандидата за ревизију финансијских извештаја за 2021. годину.

Надзорни одбор Друштва је сходно члану 42. Статута утврдио предлог Одлуке којом је предложио да се за ревизора који ће обавити ревизију финансијских извештаја за 2021. годину, изабере друштво за ревизију „KPMG“ д.о.о. из Београда.

Народна банка Србије је у складу са чланом 183. Закона о осигурању, Решењем Г. бр. 6190 од 11.08.2021. године, дала претходну сагласност на избор друштва за ревизију.

На основу напред наведеног донета је Одлука као у диспозитиву

1. **Предлог Одлуке о одређивању накнаде за обављање ревизије финансијских извештаја за 2021. годину**

Известилац по овој тачки дневног реда био је Зоран Суботић који је присутне упознао са садржином Одлуке о одређивању накнаде за обављање ревизије финансијских извештаја за 2021. годину.

Он је навео да је „Компанија Дунав осигурање“ преговарала са ревизором ради обављања ревизије финансијских извештаја за контролно и контролисана друштва, на који начин је за „Дунав Ре“ уговорена накнада у износу од 21.660,00 Евра.

Затим је на основу члана 52., став 1., тачка 13. Закона о осигурању и члана 31. став 1. тачка 17. Статута Друштва за реосигурање “Дунав Ре” а.д.о. (пречишћен текст од 23.03.2016. године), a на прeдлог Надзорног одбора Друштва, Скупштина Друштва са 75.126 гласова „за“, без гласова „против“ и „уздржаних“, донела

О Д Л У К У

о накнади за обављање ревизије

1. За обављање послова ревизије финансијских извештаја “Дунав Рe” а.д.о., за 2021. годину, одређује се накнада у износу од 21.660,00 Евра у динарској противвредности, по средњем курсу Народне банке Србије на дан плаћања.
2. У износ накнаде из тачке 1. ове Одлуке укључен је порез на додату вредност.
3. Ова Одлука ступа на снагу даном доношења.

О б р а з л о ж е њ е

У складу са овлашћењима из члана 44-б, Статута Друштва, Комисија за ревизију је приликом избора кандидата за ревизију финансијских извештаја за 2021. годину, предложила и висину накнаде за обављање ревизије финансијских извештаја за 2021. годину.

Имајући у виду да је према одредбама Закона о осигурању и Статута Друштва, одлучивање о накнади за обављање ревизије финансијских извештаја у надлежности Скупштине, донета је Одлука као у диспозитиву.

1. **Разно**

Под тачком разно није било предлога за разматрање.

Седница је завршена у 13,50 часова.

Записник саставила Председник Скупштине

Александра Анушић \_\_\_\_\_\_\_\_\_\_\_\_\_\_\_\_\_\_